Държавен вестник, бр. 36, 2002 г., стр. 11

Б Р О Й  36
Д Ъ Р Ж А В Е Н   В Е С Т Н И К
С Т Р .  11
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ВЪНШНИТЕ РАБОТИ
МЕЖДУНАРОДНА КОНВЕНЦИЯ
за борба с бомбения тероризъм
(Ратифицирана със закон, приет от ХХХIХ
Народно събрание на 13 ноември 2001 г.—ДВ,
бр. 102 от 2001 г. В сила от 14 март 2002 г.)
Държавите—страни по тази конвенция,
Имайки предвид целите и принципите на
Устава на Организацията на обединените на-
ции, касаещи запазването на международния
мир и сигурност и насърчаването на добросъ-
седството и приятелските отношения и сътруд-
ничество между държавите,
Дълбоко загрижени във връзка с ескалаци-
ята на терористични актове в целия свят във
всички техни форми и проявления,
Позовавайки се на Декларацията от 24 ок-
томври 1995 г. по повод петдесетгодишнината
на Организацията на обединените нации,
Позовавайки се също така на Декларацията
относно Мерките за ликвидиране на междуна-
родния тероризъм, анексирана към Резолюция
49/60 от 9 декември 1994 г. на Общото събра-
ние, в която между другото “Страните—членки
на Организацията на обединените нации, тър-
жествено потвърждават, че недвусмислено
осъждат като престъпни и неоправдани всички
терористични актове, методи и действия, из-
вършени независимо къде и от кого, включи-
телно онези, които застрашават приятелските
отношения между държавите и народите и зап-
лашват териториалната цялост и сигурността
на държавите”,
Отбелязвайки, че Декларацията също така
поощрява държавите “спешно да преразгледат
комплекса от съществуващи международно-
правни мерки за предотвратяване, пресичане и
ликвидиране на тероризма във всички негови
форми и проявления, с цел обезпечаване същес-
твуването на всеобхватна правна рамка, включ-
ваща всички аспекти на въпроса”,
Позовавайки се също така на Резолюция 51/
210 от 17 декември 1996 г. на Общото събрание
и на Декларацията—допълнение към Деклара-
цията от 1994 г. относно Мерките за ликвиди-
ране на международния тероризъм,
Отбелязвайки също така, че терористични-
те атаки с използване на взривни или други
смъртоносни устройства стават все по-масови,
Отбелязвайки освен това, че съществуващи-
те многостранни правни инструменти не под-
хождат адекватно към проблема,
Бидейки убедени в спешната необходимост
от разширяване на международното сътрудни-
чество между държавите при разработването и
приемането на ефективни и практически мер-
ки за предотвратяване на такива терористични
актове и за преследването и наказването на
извършителите,
Взимайки предвид, че извършването на по-
добни деяния e обект на дълбока загриженост
от страна на цялата международна общественост,
Отбелязвайки, че действията на въоръже-
ните сили на държавите се подчиняват на нор-
мите на международното право извън рамките
на тази конвенция и че изключването на опре-
делени деяния от сферата на прилагане на кон-
венцията не освобождава от отговорност и не
прави законни иначе незаконни деяния или не
изключва привличане към отговорност на ос-
нование други закони,
се договориха за следното:
Член 1
За целите на тази конвенция:
1. “Държавен или правителствен обект” оз-
начава всеки постоянен или временен обект или
превозно средство, които се използват или се
заемат от представители на държавата, членове
на правителството, представители на законода-
телната или съдебната власт или от длъжностни
лица или служители на държавна или която и да
е друга обществена институция или орган, или
от длъжностни лица или служители на междуп-
равителствена организация във връзка с изпъл-
нението на служебните им задължения.
2. “Инфраструктурен обект” означава всеки
обществено или частно притежаван обект, пре-
доставящ или разпределящ услуги в полза на
населението, като водоснабдяване, канализация,
енергоснабдяване, снабдяване с топлина или
комуникации.
3. “Взривно или друго смъртоносно устройс-
тво” означава:
(а) взривно или запалително оръжие или ус-
тройство, предназначено или имащо способност
да причинява смърт, сериозни телесни нараня-
вания или значителни материални щети; или
(б) оръжие или устройство, предназначено или
имащо способност да причинява смърт, сериозни
телесни наранявания или значителни материал-
ни щети чрез изпускане, разпръскване или допир
на отровни химически вещества, биологични аген-
ти или токсини или подобни вещества, или ради-
ация или радиоактивен материал.
4. “Въоръжени сили на държавата” означава
въоръжените сили на една държава, които са
организирани, обучени и екипирани в съответ-
ствие с нейните вътрешни закони за изпълне-
ние на първостепенната задача на национална-
та отбрана или сигурност, и лица, действащи в
подкрепа на тези въоръжени сили, които са под
нейното официално командване, контрол и от-
говорност.
5. “Място за обществено ползване” означава
онези части от всяка сграда, земя, улица, воден
път или друго място, които са достъпни или
открити за членовете на обществото, било пос-